Colores y más colores: una xoya
#000002
Aproveché la Feria del Llibru de Xixón pa facer unes poques compres, poques porque l’añu ta mui zorru, pero cola suerte de pillar, seguro, un de los llibros más guapos. Sé que va interpretase mal lo que pongo equí, nel blogue, porque les dos autores del llibrín son amigues, y de les bones, pero tampoco sedría xusto que, precisamente por ello, les dexara a un llau como si nun tuvieren el méritu d’asoleyar esta pequeña ayalga.
#000003
Porque eso ye «Colores y más colores», nuna edición conmemorativa qu’agora rescata el CEIP Elena Sánchez Tamargo de Pola Llaviana, onde una de les responsables del llibru maraviosamente editáu por Pintar-Pintar, María Rosa Serdio, fue profesora mui querida por los dos bandos (enseñantes y enseñaos) lo cuál nun siempre ye fácil de consiguir. Con unos pequeños testos poéticos, enllenos de sensibilidá y unos dibuxos que nun se cansa un de ver, Serdio y Ester Sánchez engranden el catálogu de la editorial hasta un cumal dificilmente superable. ¿Que soi esaxeráu? Bien, vamos facer una apuesta: si a dalgún de los compradores del llibru nun-y paez que ye verdá lo que digo toi dispuestu a paga-y el desembolsu. Pero, claro, ¡nun val engañar!
#000004
Conceyu Bable-Xixón y «Las Candelas»
#000010